Cyfarwyddyd Cyfnod clo cenedlaethol: Arhoswch Gartref Mae achosion o'r coronafeirws yn cynyddu'n gyflym ar draws y wlad. Dysgwch beth allwch chi ac na allwch chi ei wneud. 

Cyhoeddwyd 4 Ionawr 2021 Diweddarwyd olaf 6 Ionawr 2021 - gweld pob diweddariad Gan: Swyddfa'r Cabinet Yn berthnasol i: Lloegr Cynnwys 

 
Crynodeb: beth allwch chi ac na allwch chi ei wneud yn ystod y cyfnod clo cenedlaethol 
 
Ar gyfer pwy mae'r cyfarwyddyd hwn 
 
Dwylo. Wyneb. Pellter. 
 
Pryd allwch chi adael cartref 
 
Cyfarfod eraill 
 
Ymarfer corff 
 
Gorchuddion wyneb 
 
Swigod cefnogaeth a gofal plant 
 
Os byddwch chi'n torri'r rheolau 
 
Diogelu pobl sydd mewn mwy o berygl o'r coronafeirws 
 
Mynd i'r gwaith 
 
Mynd i'r ysgol neu'r coleg 
 
Prifysgolion 
 
Gofal plant 
 
Teithio 
 
Teithio rhyngwladol 
 
Aros oddi cartref dros nos 
 
Ymweliadau cartref gofal 
 
Angladdau 
 
Priodasau, partneriaethau sifil a gwasanaethau crefyddol 
 
Addoldai 
 
Chwaraeon a gweithgareddau corfforol 
 
Newid cartref 
 
Cefnogaeth ariannol 
 
Busnesau a lleoliadau 
 
Busnesau a lleoliadau sy'n gallu parhau ar agor 
 
Gofal iechyd a gwasanaethau cyhoeddus 

## Argraffu'R Dudalen Hon Crynodeb: Beth Allwch Chi Ac Na Allwch Chi Ei Wneud Yn Ystod Y Cyfnod Clo Cenedlaethol

Rhaid i chi aros gartref. Yr un peth pwysicaf y gallwn ni i gyd ei wneud yw aros gartref i ddiogelu'r GIG ac achub bywydau. Dylech ddilyn y cyfarwyddyd hwn ar unwaith. Dyma yw'r gyfraith. 

## Gadael Cartref

Rhaid i chi beidio â gadael eich cartref na bod y tu allan iddo ac eithrio pan fydd hynny'n angenrheidiol. Gallwch adael y cartref i: 

- siopa am nwyddau angenrheidiol, i chi neu berson bregus 
- mynd i'r gwaith, neu ddarparu gwasanaethau gwirfoddol neu 
elusennol, os na allwch wneud hynny'n rhesymol o gartref 
- ymarfer corff gyda'ch aelwyd (neu swigen gefnogaeth) neu un 
person arall, dylid cyfyngu hyn i unwaith y dydd, ac ni ddylech deithio'r tu allan i'ch ardal leol. 
- cyfarfod â'ch swigen gefnogaeth neu swigen gofal plant lle bo'n 
angenrheidiol, ond dim ond os caniateir yn gyfreithiol i chi ffurfio un 
- ceisio cymorth meddygol neu osgoi anaf, salwch neu risg o niwed 
(gan gynnwys cam-drin domestig) 
- mynychu addysg neu ofal plant - ar gyfer y rheiny sy'n gymwys 
Os ydych yn gadael cartref am reswm a ganiateir, dylech aros yn lleol bob amser - oni bai ei bod yn angenrheidiol mynd ymhellach, er enghraifft i fynd i'r gwaith. Golyga aros yn lleol, aros yn y pentref, tref, neu ran o'r ddinas lle'r ydych yn byw. 

Os ydych yn hynod fregus yn glinigol dim ond ar gyfer apwyntiadau meddygol, neu ymarfer corff neu os yw'n hanfodol, y dylech fynd allan. Ni ddylech fynychu'r gwaith 

## Cyfarfod Eraill

Ni allwch adael eich cartref i gyfarfod yn gymdeithasol ag unrhyw un nad ydych yn byw â nhw neu nad ydych mewn swigen gefnogaeth â nhw (os caniateir yn gyfreithiol i chi ffurfio un). 

Gallwch ymarfer corff ar eich pen eich hun, gydag un person arall, neu gyda'ch aelwyd neu swigen gefnogaeth. Dylid cyfyngu hyn i unwaith y dydd, ac ni ddylech deithio'r tu allan i'ch ardal leol. 

Ni allwch gyfarfod â phobl eraill nad ydych yn byw â nhw, neu nad ydych wedi ffurfio swigen gefnogaeth â nhw, oni bai ar gyfer rheswm a ganiateir. Cadwch 2 fetr ar wahân oddi wrth unrhyw un nad yw yn eich aelwyd. 

## Addysg

Bydd colegau, ysgolion cynradd ac uwchradd yn parhau ar agor ar gyfer plant bregus a phlant gweithwyr allweddol yn unig. Bydd yr holl blant eraill yn dysgu o bell tan hanner tymor mis Chwefror. Mae lleoliadau blynyddoedd cynnar yn parhau ar agor. Bydd darpariaeth Addysg Uwch yn parhau ar-lein tan ganol mis Chwefror ar gyfer pob cwrs ac eithrio cyrsiau gweithwyr allweddol y dyfodol. 

## Ar Gyfer Pwy Mae'R Cyfarwyddyd Hwn Mae'R Cyfarwyddyd Hwn Ar Gyfer Pobl Sy'N Ffit Ac Yn Iach. Mae

cyfarwyddyd ar wahân ar gyfer pobl sy'n hynod fregus yn glinigol i'r coronafeirws ac aelwydydd sydd ag achos posibl neu wedi ei gadarnhau o heintiad y coronafeirws. Os ydych yn hynod fregus yn glinigol dylech ddilyn canllawiau gwarchod wedi ailddechrau ac ni ddylech fynychu'r gwaith, ysgol, coleg neu brifysgol. Dylech gyfyngu ar yr amser yr ydych yn ei dreulio'r tu allan i'r cartref. Dim ond ar gyfer apwyntiadau meddygol, neu ymarfer corff neu os yw'n hanfodol, y dylech fynd allan. 

## Dwylo. Wyneb. Pellter.

Nid oes gan tua 1 o bob 3 o bobl sydd â'r coronafeirws unrhyw symptomau a byddant yn ei ledaenu heb sylweddoli hynny. 

Cofiwch - 'Dwylo. Wyneb. Pellter.' 

- dwylo - golchwch eich dwylo yn gyson ac am 20 eiliad o leiaf 
- wyneb - gwisgwch orchudd wyneb mewn lleoliadau dan do lle 
gall cadw pellter cymdeithasol fod yn anodd, a lle byddwch yn dod i gysylltiad â phobl nad ydych yn eu cyfarfod fel arfer 
- pellter - cadwch 2 fetr ar wahân oddi wrth bobl nad ydych yn byw 
gyda nhw pryd bynnag y bydd yn bosibl, neu 1 metr gyda rhagofalon ychwanegol yn eu lle (fel gwisgo gorchudd wyneb) 
Ym mhob sefyllfa, dylech ddilyn y cyfarwyddyd ar gyfarfod eraill yn ddiogel. 

## Pryd Allwch Chi Adael Cartref

Rhaid i chi beidio â gadael eich cartref na bod y tu allan iddo ac eithrio lle mae gennych 'esgus rhesymol'. Dyma yw'r gyfraith. Gall yr heddlu weithredu yn eich erbyn os byddwch yn gadael cartref heb 'esgus rhesymol', ac yn cyflwyno dirwy (Hysbysiad Cost Sefydlog) i chi. Gallwch gael hysbysiad cosb sefydlog o £200 am y drosedd gyntaf, gan ddyblu ar gyfer troseddau dilynol hyd at uchafswm o £6,400. 

## Mae 'Esgus Rhesymol' Yn Cynnwys: Gwaith

Dim ond lle mae'n afresymol i chi wneud eich swydd o gartref, y gallwch adael cartref at ddibenion gwaith. Mae hyn yn cynnwys, ond heb ei gyfyngu i, bobl sy'n gweithio mewn seilwaith cenedlaethol hanfodol, adeiladu, neu weithgynhyrchu lle mae bod yn bresennol yn bersonol yn ofynnol. 

## Gwirfoddoli

Gallwch hefyd adael cartref i ddarparu gwasanaethau gwirfoddol neu elusennol. 

## Gweithgareddau Hanfodol

Gallwch adael cartref i brynu pethau mewn siopau neu i gael gwasanaethau. Gallwch hefyd adael eich cartref i wneud y pethau hyn ar ran person anabl neu fregus neu rywun sy'n hunanynysu. 

## Addysg A Gofal Plant

Dim ond lle mae'r plentyn yn gymwys i fynychu, y gall adael cartref ar gyfer addysg, gofal plant cofrestredig, a gweithgareddau a oruchwylir. 

Mae mynediad at addysg a gweithgareddau plant i ddisgyblion oed ysgol wedi'i gyfyngu. Gweler rhagor o wybodaeth ynglŷn ag addysg a gofal plant. Gallwch barhau â threfniadau sy'n bodoli ar gyfer cyswllt rhwng rhieni a phlant pan fyddant yn byw ar wahân. Os ydych yn byw mewn aelwyd gydag unrhyw un dan 14 oed, gallwch hefyd ffurfio swigen gofal plant. 

## Cyfarfod Eraill A Gofal

Gallwch adael cartref: 

- i ymweld â phobl yn eich swigen gefnogaeth (os caniateir yn 
gyfreithiol i chi ffurfio un) 
- i ddarparu gofal plant anffurfiol i blant dan 14 oed fel rhan o 
swigen gofal plant (er enghraifft i alluogi rhieni i weithio, nid i 
alluogi cyswllt cymdeithasol rhwng oedolion) 
- i ddarparu gofal i bobl anabl neu fregus - i roi cymorth mewn argyfwng - i fynychu grŵp cefnogi (o hyd at 15 o bobl) - i gael gofal seibiant pan fydd y gofal yn cael ei ddarparu i 
unigolyn bregus neu unigolyn ag anabledd, neu yn wyliau byr o ran plentyn sy'n cael gofal. 

## Ymarfer Corff

Gallwch barhau i ymarfer corff ar eich pen eich hun, gydag un person arall, neu gyda'ch aelwyd neu swigen gefnogaeth. Dylid cyfyngu hyn i unwaith y dydd, ac ni ddylech deithio'r tu allan i'ch ardal leol. Dylech gadw pellter cymdeithasol. Gweler ymarfer corff. 

## Rhesymau Meddygol

Gallwch adael cartref am resymau meddygol, gan gynnwys i gael prawf COVID-19, ar gyfer apwyntiadau meddygol ac argyfyngau. 

## Mamolaeth

Gallwch adael cartref i fod gyda rhywun sy'n rhoi genedigaeth, neu'n derbyn gwasanaethau mamolaeth eraill, neu i fod gyda babi sy'n derbyn gofal critigol newyddenedigol. Mae cyfarwyddyd gan y GIG ar feichiogrwydd a'r coronafeirws. 

## Niwed

Gallwch adael cartref, i osgoi niwed neu salwch, neu i ddianc rhag risg o niwed (fel cam-drin domestig). 

## Ymweliadau Tosturiol

Gallwch hefyd adael cartref i ymweld â rhywun sy'n marw neu rywun mewn cartref gofal (os yw hynny'n cael ei ganiatáu dan y cyfarwyddyd cartrefi gofal), hosbis, neu ysbyty, neu i fynd gyda rhywun i apwyntiad meddygol. 

## Rhesymau Lles Anifeiliaid

Gallwch adael cartref am resymau lles anifeiliaid, megis i fynd at wasanaethau milfeddygol i gael cyngor neu driniaeth. 

## Addoli Cymunedol A Digwyddiadau Bywyd

Gallwch adael cartref i fynychu neu ymweld ag addoldy ar gyfer addoli cymunedol, i fynychu angladd neu ddigwyddiad yn gysylltiedig â marwolaeth, i ymweld â mynwent neu ardd goffa, neu i fynychu seremoni priodas. Dylech ddilyn y cyfarwyddyd cenedlaethol ar ddefnydd diogel o addoldai ac ni ddylech gymysgu ag unrhyw un y tu allan i'ch aelwyd neu swigen gefnogaeth. Mae priodasau, angladdau a digwyddiadau crefyddol, ar sail cred neu er cof yn gysylltiedig â marwolaeth rhywun i gyd yn ddarostyngedig i gyfyngiadau ar y niferoedd a all fynd yno. 

## Esgusodion Rhesymol Eraill

Mae esgusodion rhesymol eraill. Er enghraifft, gallwch adael eich cartref i gyflawni ymrwymiad cyfreithiol, neu i gyflawni gweithgareddau sy'n gysylltiedig â phrynu, gwerthu, gosod neu rentu eiddo preswyl, at ddibenion creu piced, neu pan fydd yn rhesymol o angenrheidiol ar gyfer pleidleisio mewn etholiad neu refferendwm. 

## Cyfarfod Eraill

Mae yn erbyn y gyfraith i gyfarfod yn gymdeithasol gyda theulu neu ffrindiau oni bai eu bod yn rhan o'ch aelwyd neu swigen gefnogaeth. Ni allwch adael cartref at ddibenion hamdden neu adloniant (megis am bicnic neu gyfarfod cymdeithasol). 

## Ymarfer Corff

Dylech gyfyngu ar yr amser yr ydych yn ei dreulio'r tu allan i'ch cartref, ond gallwch adael eich cartref i ymarfer corff. Dylid cyfyngu hyn i unwaith y dydd, ac ni ddylech deithio'r tu allan i'ch ardal leol. Gallwch wneud ymarfer corff mewn man cyhoeddus yn yr awyr agored: 

- ar eich pen eich hun 
- gyda'r bobl yr ydych yn byw gyda nhw - gyda'ch swigen gefnogaeth (os caniateir yn gyfreithiol i chi ffurfio 
un) 
- mewn swigen gofal plant lle darperir gofal plant - neu, pan fyddwch ar eich pen eich hun, gydag 1 unigolyn o 
aelwyd arall 
Mae hyn yn cynnwys, ond heb ei gyfyngu i redeg, beicio, cerdded, a nofio. Ni all hyfforddiant personol un i un barhau oni bai fod pawb o fewn yr un aelwyd neu swigen gefnogaeth. 

Mae mannau cyhoeddus yn yr awyr agored yn cynnwys: 

- parciau, traethau, cefn gwlad sy'n agored i'r cyhoedd, 
coedwigoedd 
- gerddi cyhoeddus (p'un a ydych yn talu i fynd i mewn iddynt ai 
peidio) 
- tiroedd safle treftadaeth - meysydd chwarae 
Rhaid i leoliadau chwaraeon awyr agored gau, er enghraifft: 

- cyrtiau tenis 
- cyrsiau golff - pyllau nofio 
Nid yw plant dan 5 oed, a hyd at 2 ofalwr i unigolyn ag anabledd sydd angen gofal parhaus yn cael eu cyfrif tuag at y cyfyngiadau ymgynnull ar gyfer ymarfer corff y tu allan. Os oes gennych chi (neu berson yn eich gofal) gyflwr iechyd sy'n gofyn i chi adael cartref yn rheolaidd i gynnal eich iechyd - gan gynnwys os yw hynny'n golygu teithio'r tu hwnt i'ch ardal leol neu ymarfer corff sawl gwaith y dydd - yna gallwch wneud hynny. Pan fyddwch yn agos at bobl eraill, cadwch 2 fetr ar wahân oddi wrth unrhyw un nad yw yn eich aelwyd - sy'n golygu'r bobl yr ydych yn byw gyda nhw - neu eich swigen gefnogaeth. Pan na fydd hyn yn bosibl, cadwch 1 metr ar wahân gyda rhagofalon ychwanegol (fel gwisgo gorchudd wyneb). 

## Gorchuddion Wyneb

Rhaid i chi wisgo gorchudd wyneb mewn llawer o leoliadau dan do, fel siopau neu addoldai pan fyddant yn parhau ar agor, ac ar drafnidiaeth gyhoeddus oni bai eich bod wedi'ch eithrio. Dyma yw'r gyfraith. Darllenwch y cyfarwyddyd am orchuddion wyneb. 

## Swigod Cefnogaeth A Gofal Plant

Mae'n rhaid i chi fodloni rheolau cymhwystra penodol i ffurfio swigen gefnogaeth neu ofal plant. Golyga hyn na fydd pawb yn gallu ffurfio swigen. Rhwydwaith cefnogi rhwng dwy aelwyd yw swigen gefnogaeth. Dim ond os ydych yn bodloni'r rheolau cymhwsytra, y gallwch ffurfio swigen gefnogaeth ag un aelwyd arall o unrhyw faint. Mae yn erbyn y gyfraith i ffurfio swigen gefnogaeth os nad ydych yn dilyn y rheolau hyn. Mae gennych hawl i adael eich cartref i ymweld â'ch swigen gefnogaeth (ac aros dros nos yno). Ond, os byddwch yn ffurfio swigen gefnogaeth, fe fyddai'n well petai hon yn aelwyd sy'n byw'n lleol. Bydd hyn yn helpu i atal y feirws rhag lledaenu o ardal lle mae mwy o bobl wedi eu heintio. Os ydych yn byw mewn aelwyd gydag unrhyw un dan 14 oed, gallwch ffurfio swigen gofal plant. Mae hyn yn caniatáu i ffrindiau neu deulu o un aelwyd arall ddarparu gofal plant anffurfiol. Rhaid i chi beidio â chyfarfod eich swigen gofal plant yn gymdeithasol a rhaid i chi osgoi gweld aelodau o'ch swigod gofal plant a chefnogaeth ar yr un pryd. 

Mae cyfarwyddyd ar wahân ar gyfer swigod cefnogaeth a swigod gofal plant. 

## Ble A Phryd Y Cewch Chi Gyfarfod Mewn Grwpiau Mwy

Mae rhai amgylchiadau o hyd pan gewch chi gyfarfod eraill o'r tu allan i'ch aelwyd neu swigen gefnogaeth neu ofal plant mewn grwpiau mwy, ond ni ddylai hyn fod ar gyfer cymdeithasu a dim ond ar gyfer dibenion a ganiateir. Bydd rhestr lawn o'r amgylchiadau hyn yn cael eu cynnwys yn y rheoliadau, ac maent yn cynnwys: 

- ar gyfer gwaith, neu roi gwasanaethau gwirfoddol neu elusennol, 
lle mae'n afresymol i wneud hynny o gartref. Gall hyn gynnwys gwaith yng nghartrefi pobl eraill pan fydd angen - er enghraifft, ar 
gyfer nanis, glanhawyr gweithwyr gofal cymdeithasol sy'n rhoi cefnogaeth i blant a theuluoedd, neu grefftwyr. Gweler y 
cyfarwyddyd ar weithio yn ddiogel yng nghartrefi pobl eraill). Pan 
na fydd angen i gyfarfod gwaith ddigwydd mewn cartref preifat neu ardd, ni ddylai - er enghraifft, er y gallwch gyfarfod hyfforddwr 
personol, dylech wneud hynny mewn man cyhoeddus y tu allan. 
- mewn swigen gofal plant (at ddiben gofal plant yn unig) - lle'n gymwys i ddefnyddio'r gwasanaethau hyn, ar gyfer addysg, 
gofal plant cofrestredig, a gweithgareddau a oruchwylir i blant. Mae mynediad at addysg a chyfleusterau gofal plant wedi'i 
gyfyngu. Gweler rhagor o wybodaeth ynglŷn ag addysg a gofal 
plant. 
- ar gyfer trefniadau pan na fydd plant yn byw ar yr un aelwyd â'u 
dau riant neu warcheidwaid 
- er mwyn caniatáu cysylltiad rhwng rhieni gwaed a phlant mewn 
gofal, yn ogystal â rhwng brodyr a chwiorydd mewn gofal 
- ar gyfer darpar rieni sy'n mabwysiadu i gyfarfod plentyn neu blant 
a all gael eu lleoli gyda nhw 
- er mwyn rhoi neu hwyluso rhoi plentyn neu blant yng ngofal 
rhywun arall gan y gwasanaethau cymdeithasol 
- i bartneriaid geni - i roi cymorth mewn argyfwng, ac i osgoi niwed neu salwch, neu i 
ddianc rhag risg o niwed (cam-drin domestig) 
- i ymweld â rhywun sy'n marw, neu i ymweld â rhywun sy'n cael 
triniaeth mewn ysbyty, hosbis neu gartref gofal, neu i fynd gydag 
aelod o'r teulu neu ffrind i apwyntiad meddygol 
- i gyflawni ymrwymiad cyfreithiol, fel mynd i'r llys neu wasanaethu 
ar reithgor 
- ar gyfer ymgynnull mewn llety cyfiawnder troseddol neu 
ganolfannau cadw mewnfudo 
- i roi gofal neu gymorth i rywun bregus neu i roi seibiant i ofalwr - ar gyfer priodas neu seremoni gyfatebol. Dim ond mewn 
amgylchiadau eithriadol y caniateir hyn ac fe'i cyfyngir i 6 o bobl. 
- ar gyfer angladdau - hyd at uchafswm o 30 o bobl. Gall 
gwylnosau a digwyddiadau seremonïol cysylltiedig barhau mewn grŵp o hyd at 6 o bobl. 
- ar gyfer pobl sy'n cymryd rhan mewn chwaraeon ar lefel elît (a'u 
hyfforddwyr os bydd angen, neu rieni/gwarcheidwaid os ydynt dan 18 oed) - neu'r rheiny ar lwybr chwaraeon elît swyddogol - i 
gystadlu a hyfforddi 
- i hwyluso newid cartref 
Gall grwpiau cefnogi sy'n gorfod cael eu cyflwyno yn bersonol barhau gyda hyd at 15 o gyfranogwyr pan fyddant yn cael eu trefnu yn ffurfiol i roi cymorth, therapi neu unrhyw ffurf arall ar gefnogaeth - ond rhaid iddynt ddigwydd ar safle heblaw cartref preifat. 

Pan fydd grŵp yn cynnwys rhywun sy'n cael ei eithrio (er enghraifft, rhywun sy'n gweithio neu wirfoddoli), yn gyffredinol nid yw'n cael ei gyfrif fel rhan o'r cyfyngiad ar ymgynnull. Mae hyn yn golygu, er enghraifft, y gall crefftwr fynd i aelwyd heb dorri'r cyfyngiad, os yw yno yn gweithio, ac ni fyddai'r un sy'n gweinyddu priodas yn cael ei gyfrif tuag at y cyfyngiad. 

## Os Byddwch Chi'N Torri'R Rheolau

Gall yr heddlu weithredu yn eich erbyn os byddwch yn cyfarfod mewn grwpiau mwy. Mae hyn yn cynnwys chwalu cynulliad anghyfreithlon a rhoi dirwyon (hysbysiadau cosb sefydlog). Gallwch gael hysbysiad cosb sefydlog o £200 am y drosedd gyntaf, gan ddyblu ar gyfer troseddau dilynol hyd at uchafswm o £6,400. Os byddwch yn cynnal, neu yn rhan o gynnal cynulliad anghyfreithlon i fwy na 30 o bobl, gall yr heddlu roi dirwyon o £10,000. 

## Diogelu Pobl Sydd Mewn Mwy O Berygl O'R Coronafeirws

Os ydych yn fregus yn glinigol, gallech fod mewn mwy o berygl o salwch difrifol oherwydd y coronafeirws. Mae cyngor ychwanegol ar gyfer pobl sy'n hynod fregus yn glinigol i'r coronafeirws. Dylai'r rheiny sy'n hynod fregus yn glinigol ddilyn canllawiau gwarchod wedi ailddechrau ac ni ddylent fynychu'r gwaith, ysgol, coleg neu brifysgol. Dylech gyfyngu ar yr amser yr ydych yn ei dreulio'r tu allan i'r cartref. Dim ond ar gyfer apwyntiadau meddygol, neu ymarfer corff neu os yw'n hanfodol, y dylech fynd allan. 

## Mynd I'R Gwaith

Dim ond os na allwch weithio'n rhesymol o gartref, y dylech adael eich cartref ar gyfer gwaith. 

Pan na fydd pobl yn gallu gweithio o gartref, dylent barhau i deithio i'w gweithle. Mae hyn yn cynnwys, ond heb ei gyfyngu i, bobl sy'n gweithio mewn: 

- seilwaith cenedlaethol hanfodol - adeiladu 
- gweithgynhyrchu - gofal plant neu addysg - gwasanaethau cyhoeddus hanfodol 
Mae hyn yn hanfodol i gadw'r wlad i fynd a chefnogi sectorau a chyflogwyr. Pan fydd yn angenrheidiol i chi weithio yng nghartrefi pobl eraill - er enghraifft, i nanis, glanhawyr neu grefftwyr - gallwch wneud hynny. Fel arall, dylech osgoi cyfarfod ar gyfer gweithio mewn cartref preifat neu ardd, lle na fydd camau diogel o ran COVID-19 yn eu lle, efallai. Dylai cyflogwyr a gweithwyr drafod eu trefniadau gweithio, a dylai cyflogwyr gymryd pob cam posib i hwyluso eu gweithwyr i weithio o gartref, gan gynnwys darparu TG ac offer addas i alluogi gweithio o bell. Lle nad yw pobl yn gallu gweithio o gartref, dylai cyflogwyr gymryd camau i helpu gweithwyr i osgoi amseroedd a llwybrau prysur ar drafnidiaeth gyhoeddus. Gall y risg o drosglwyddo gael ei lleihau yn sylweddol os dilynir canllawiau COVID-19 ddiogel yn fanwl. Dylid rhoi ystyriaeth ychwanegol i'r bobl hynny sydd mewn mwy o risg. 

## Mynd I'R Ysgol Neu'R Coleg

Bydd colegau, ysgolion cynradd (plant oed derbyn a hŷn) ac uwchradd yn parhau ar agor ar gyfer plant bregus a phlant gweithwyr allweddol. Bydd yr holl blant eraill yn dysgu o bell tan hanner tymor mis Chwefror. 

## Arholiadau

O dan yr amgylchiadau, nid yw'n bosib i arholiadau yn yr haf fynd ymlaen fel y cynlluniwyd. Bydd yr Adran Addysg yn gweithio o blaid hynny ag Ofqual i ymgynghori'n gyflym i roi trefniadau eraill ar waith a fydd yn caniatáu i fyfyrwyr wneud cynnydd yn deg. Gall darparwyr barhau ag arholiadau galwedigaethol a thechnegol sydd wedi'u trefnu ar gyfer mis Ionawr, lle mae'n briodol gwneud hynny, yn eu tyb nhw. 

## Prifysgolion

Dylai'r myfyrwyr hynny sy'n ymgymryd â hyfforddiant ac astudiaeth ar gyfer y cyrsiau dilynol, ddychwelyd at ddysgu wyneb yn wyneb fel y cynlluniwyd: 

- Meddygaeth a deintyddiaeth - Pynciau sy'n gysylltiedig â meddygaeth/iechyd - Gwyddor filfeddygol - Addysg (hyfforddiant cychwynnol athrawon) - Gwaith cymdeithasol - Cyrsiau sy'n mynnu asesiadau Corff Proffesiynol, Statudol a 
Rheoleiddiol (PSRB) a neu weithgarwch gorfodol sydd wedi'u 
trefnu ar gyfer mis Ionawr ac na ellir eu haildrefnu (bydd eich prifysgol yn rhoi gwybod i chi os yw hyn yn berthnasol i chi). 

Dylid profi myfyrwyr sy'n dychwelyd ddwywaith wrth iddynt ddychwelyd i'r brifysgol, neu dylent hunanynysu am ddeg diwrnod yn hytrach. Dylai myfyrwyr nad ydynt ar y cyrsiau hyn aros lle maent lle bo'n bosib, a dechrau eu tymor ar-lein, fel yr hwylusir gan eu prifysgol neu goleg tan o leiaf ganol mis Chwefror. Mae hyn yn cynnwys myfyrwyr ar gyrsiau ymarferol eraill na restrir uchod. Rydym hefyd, yn flaenorol, wedi cyhoeddi cyfarwyddyd i brifysgolion a myfyrwyr ar sut y gall myfyrwyr ddychwelyd yn ddiogel i addysg uwch yn nhymor y gwanwyn. Mae'r cyfarwyddyd hwn yn nodi sut y byddwn yn cefnogi darparwyr addysg uwch i alluogi myfyrwyr sydd angen dychwelyd, i wneud hynny mor ddiogel ag sy'n bosibl yn dilyn gwyliau'r gaeaf. Os ydych yn byw mewn prifysgol, ni ddylech symud yn ôl a blaen rhwng eich cartref parhaol â'ch cartref myfyriwr yn ystod y tymor. Ar gyfer myfyrwyr sy'n gymwys ar gyfer addysgu wyneb yn wyneb, gallwch gyfarfod mewn grwpiau o fwy na'ch aelwyd fel rhan o'ch addysg neu hyfforddiant ffurfiol, lle bo'n angenrheidiol. Dylai myfyrwyr ddisgwyl dilyn y cyfarwyddyd a'r cyfyngiadau. Dylech gadw pellter cymdeithasol oddi wrth unrhyw un nad ydych yn byw gydag o neu hi pryd bynnag y bydd yn bosibl. 

## Gofal Plant

Mae sawl ffordd y gall rhieni a gofalwyr barhau i gael gofal plant: 

- Mae lleoliadau blynyddoedd cynnar (gan gynnwys meithrinfeydd 
a gwarchodwyr plant) yn parhau ar agor 
- Dylai gwarchodwyr plant barhau i ganiatáu i blant fynychu fel 
arfer, ac eithrio plant oed ysgol. Dim ond plant bregus a phlant 
gweithwyr allweddol ddylai gwarchodwyr plant sy'n gofalu am blant oed ysgol eu derbyn (gan gynnwys plant oed derbyn). 
- Gall plant bregus a phlant gweithwyr allweddol barhau i ddefnyddio 
gofal plant cofrestredig, gwarchodwyr plant a gweithgareddau gofal plant eraill (gan gynnwys gofal o gwmpas oriau ysgol) 
- mae rhieni yn gallu ffurfio swigen gofal plant gydag un aelwyd 
arall at ddibenion gofal plant anffurfiol, pan fydd y plentyn dan 14 oed. Mae hyn yn bennaf i alluogi rhieni i weithio, ac ni ddylid ei ddefnyddio i alluogi cyswllt cymdeithasol rhwng oedolion 
- bydd rhai aelwydydd hefyd yn gallu cael budd o fod mewn swigen 
gefnogaeth 
- bydd nanis yn gallu parhau i ddarparu gwasanaethau, gan 
gynnwys yn y cartref 

## Teithio

Rhaid i chi beidio â gadael eich cartref oni bai fod gennych esgus rhesymol (er enghraifft, ar gyfer dibenion gwaith neu addysg). Os bydd arnoch angen teithio dylech gadw'n lleol - sy'n osgoi teithio'r tu allan i'ch pentref, tref neu ran o ddinas lle'r ydych yn byw - a cheisio lleihau'r nifer o deithiau yr ydych yn eu gwneud yn gyffredinol. Mae'r rhestr o resymau dros adael eich cartref a'ch ardal yn cynnwys, ond heb eu cyfyngu i: 

- waith, pan na allwch chi weithio o gartref - cael addysg ac ar gyfer cyfrifoldebau gofalu - ymweld â'r rhai sydd yn eich swigen gefnogaeth - neu eich 
swigen gofal plant ar gyfer gofal plant 
- ymweld â'r ysbyty, meddyg teulu ac apwyntiadau meddygol eraill 
neu ymweliadau pan fyddwch wedi cael damwain neu yn bryderus am eich iechyd 
- prynu nwyddau neu wasanaethau sydd eu hangen arnoch, ond 
dylai'r rhain fod yn eich ardal leol pryd bynnag y bydd hynny'n 
bosibl 
- ymarfer corff y tu allan. Dylai hyn fod yn lleol pryd bynnag y 
mae'n bosibl, ond gallwch deithio pellter byr yn eich ardal i wneud hynny os bydd angen (er enghraifft, i fynd i fan agored) 
- mynd i roi gofal ac ymarfer corff i anifail, neu fynd i wasanaethau 
milfeddygol 
Os bydd arnoch angen teithio, cerddwch neu beiciwch pan fydd hynny'n bosibl, a chynllunio ymlaen llaw ac osgoi amseroedd a llwybrau prysur ar drafnidiaeth gyhoeddus. Bydd hyn yn caniatáu i chi gadw pellter cymdeithasol wrth deithio. Osgowch rannu car ag unrhyw un o'r tu allan i'ch aelwyd neu eich swigen gefnogaeth. Gweler y cyfarwyddyd ar rannu ceir. 

Os oes arnoch angen defnyddio trafnidiaeth gyhoeddus, dylech ddilyn y canllawiau teithio diogelach. 

## Teithio Rhyngwladol

Dim ond os oes gennych reswm a ganiateir yn gyfreithlon i adael cartref y gallwch deithio yn rhyngwladol - neu o fewn y Deyrnas Unedig. Yn ychwanegol dylech ystyried y cyngor iechyd cyhoeddus yn y wlad yr ydych yn ymweld â hi. Os oes arnoch angen teithio dramor (a bod gennych hawl gyfreithiol i wneud hynny, er enghraifft, oherwydd ei fod ar gyfer gwaith), hyd yn oed os ydych yn dychwelyd i rywle yr ydych wedi ymweld ag o o'r blaen, dylech edrych ar y rheolau sydd mewn grym yn eich cyrchfan a'r cyngor teithio gan y Swyddfa Dramor, y Gymanwlad a Datblygu (FCDO). 

Nid oes raid i breswylwyr y Deyrnas Unedig sydd dramor ar hyn o bryd ddychwelyd adref ar unwaith. Ond, dylech wirio gyda'ch cwmni hedfan neu drefnwr teithiau am y trefniadau i ddychwelyd. I wladolion tramor, rydych yn ddarostyngedig i'r rheoliadau 'Arhoswch Gartref'. Ni ddylech deithio dramor oni bai fod hynny'n cael ei ganiatáu. 

Golyga hyn na ddylech fynd ar wyliau. Os ydych yn ymweld â'r Deyrnas Unedig, gallwch ddychwelyd adref. Dylech wirio a oes unrhyw gyfyngiadau mewn grym yn eich cyrchfan. 

## Aros Oddi Cartref Dros Nos

Ni allwch adael eich cartref neu'r lle'r ydych yn byw ar gyfer gwyliau nag i aros dros nos oni bai fod gennych esgus rhesymol dros wneud hynny. Mae hyn yn golygu na chaniateir gwyliau yn y Deyrnas Unedig na thramor. 

Mae hyn yn cynnwys aros mewn ail gartref neu garafán os nad hwnnw yw eich prif breswylfa. Mae hyn hefyd yn cynnwys aros gydag unrhyw un nad ydych yn byw gyda nhw oni bai eu bod yn eich swigen gefnogaeth. Cewch aros dros nos oddi cartref os ydych: 

- yn ymweld â'ch swigen gefnogaeth 
- yn methu dychwelyd i'ch prif breswylfa - angen llety tra'n newid cartref - angen llety i fynd i angladd neu ddigwyddiad coffa cysylltiedig 
- angen llety ar gyfer dibenion gwaith, neu i ddarparu gwasanaeth 
gwirfoddol 
- yn blentyn sydd angen llety ar gyfer yr ysgol neu ofal 
- yn ddigartref, yn geisiwr lloches neu yn unigolyn bregus sy'n 
ceisio lloches, neu yn dianc rhag niwed (gan gynnnwys cam-drin 
domestig) 
- yn athletwr elît neu eu staff cefnogi neu riant, os yw'r athletwr dan 
18 a'i fod angen bod y tu allan i'r cartref ar gyfer hyfforddiant neu gystadleuaeth 
Os ydych eisoes ar eich gwyliau, dylech ddychwelyd i'ch cartref cyn gynted ag sy'n ymarferol. Gall darparwyr llety i westeion fel gwestai, gwely a brecwast a pharciau carafán barhau ar agor ar gyfer y rhesymau penodol a nodir yn y gyfraith, gan gynnwys pan fydd gwahoddedigion yn methu dychwelyd i'w prif breswylfa, yn defnyddio'r llety fel eu prif breswylfa, angen llety tra'n newid cartref, yn hunanynysu yn ôl gofynion y gyfraith, neu y byddent yn ddigartref petai'r llety'n cau. Gellir dod o hyd i restr lawn o resymau yn y cyfarwyddyd ar gau busnesau a lleoliadau penodol yn Lloegr. Rhoddir anogaeth i ddarparwyr llety hefyd weithio ar y cyd ag awdurdodau lleol i ddarparu llety i grwpiau bregus gan gynnwys y digartref. 

## Ymweliadau Cartref Gofal

Gall ymweliadau â chartrefi gofal ddigwydd gyda threfniadau fel sgriniau sylweddol, podiau ymweld, neu drwy ffenestri. Ni chaniateir ymweliadau dan do gyda chyswllt agos. Ni chaniateir ymweliadau os cyfyd achosion o'r feirws. 

Dylech wirio'r cyfarwyddyd am ymweld â chartrefi gofal yn ystod COVID- 19 i gael gwybod sut y bydd ymweliadau yn cael eu cynnal. Ni all preswylwyr gyfarfod â phobl dan do ar ymweliad allan (er enghraifft, i ymweld â'u perthnasau yn y cartref teuluol). Mae cyfarwyddyd ar wahân ar gyfer y rheiny sy'n byw mewn llety â chymorth. 

## Angladdau

Caniateir angladdau gyda chyfyngiadau caeth ar niferoedd, a rhaid iddynt ddigwydd mewn lleoliadau diogel o ran COVID-19 neu mewn mannau cyhoeddus y tu allan oni bai fod amgylchiadau eithriadol. Uchafswm o 30 o bobl all fynd i angladd. Gall digwyddiadau crefyddol, ar sail cred neu er cof cysylltiedig, fel gosod carreg a chwalu llwch hefyd barhau gyda hyd at 6 o bobl yn bresennol. Ni fydd unrhyw un sy'n gweithio yn cael ei gyfrif yn y cyfyngiadau hyn. Dylid cadw pellter cymdeithasol rhwng pobl nad ydyn nhw'n byw gyda'i gilydd neu yn rhannu swigen gefnogaeth. 

## Priodasau, Partneriaethau Sifil A Gwasanaethau Crefyddol

Dim ond hyd at 6 o bobl all fynd i briodasau a seremonïau partneriaeth sifil. Nid yw unrhyw un sy'n gweithio yn cael ei gynnwys. Ni ddylai'r rhain ddigwydd heblaw mewn amgylchiadau eithriadol, er enghraifft, priodas ar frys pan fydd un o'r rhai sy'n priodi yn ddifrifol wael ac nad oes disgwyl iddo/iddi wella, neu ar fin cael triniaeth fydd yn ei analluogi neu un fydd yn newid ei fywyd. 

Dim ond mewn lleoliadau COVID-19 ddiogel y dylai seremonïau priodas a phartneriaethau sifil ddigwydd neu mewn mannau cyhoeddus yn yr awyr agored, oni bai fod amgylchiadau eithriadol. 

## Addoldai

Gallwch fynychu addoldai ar gyfer gwasanaeth. Ond rhaid i chi beidio â chymysgu gydag unrhyw un y tu allan i'ch aelwyd neu swigen gefnogaeth. Dylech gadw pellter cymdeithasol caeth bob amser. Dylech ddilyn y cyfarwyddyd cenedlaethol ar ddefnydd diogel o addoldai. 

## Chwaraeon A Gweithgareddau Corfforol

Bydd campfeydd a chyfleusterau chwaraeon dan do yn parhau ar gau. Rhaid i gyrtiau chwaraeon y tu allan, campfeydd y tu allan, cyrsiau golff, pyllau nofio'r tu allan, cyfleusterau saethyddiaeth/taro peli golff/saethu a chanolfannau marchogaeth gau hefyd. Caniateir i chwaraeon wedi ei drefnu yn yr awyr agored i bobl anabl barhau. Gall chwaraeon elît barhau. Mae rhagor o gyfarwyddyd ar ddychweliad graddol chwaraeon elît. 

## Newid Cartref

Gallwch ddal i newid cartref. Ni ddylai pobl o'r tu allan i'ch aelwyd neu swigen gefnogaeth eich helpu i newid cartref oni bai fod hynny'n hollol angenrheidiol. Gall gwerthwyr tai ac asiantau gosod a chwmnïau symud dodrefn ddal i weithio. Os ydych yn awyddus i newid cartref, gallwch fynd i weld eiddo. 

Dilynwch y cyfarwyddyd cenedlaethol ar newid cartref yn ddiogel, sy'n cynnwys cyngor ar gadw pellter cymdeithasol a gadael awyr iach i mewn, a gwisgo gorchudd wyneb. 

## Cefnogaeth Ariannol

Lle bynnag yr ydych yn byw, efallai y gallwch gael help ariannol 

- pecynnau cefnogaeth ariannol i fusnesau 
- cefnogaeth ariannol i fusnesau sydd ar gau o ganlyniad i 
gyfyngiadau haenau 
- hawlio cyflogau gweithwyr drwy'r Cynllun Cadw Swyddi drwy 
gyfnod y Coronafeirws (CJRS) 
- gwiriwch a allwch chi hawlio grant drwy'r Cynllun Cymorth Incwm 
Hunangyflogaeth 
- cefnogaeth ariannol os ydych o'r gwaith oherwydd y coronafeirws 

## Busnesau A Lleoliadau Busnesau A Lleoliadau Sy'N Gorfod Cau

Er mwyn lleihau cyswllt cymdeithasol, mae'r rheoliadau yn ei gwneud yn ofynnol i rai busnesau gau ac yn rhoi cyfyngiadau ar sut y mae rhai busnesau yn darparu nwyddau a gwasanaethau. Gellir dod o hyd i restr lawn o'r busnesau sy'n gorfod cau yn y cyfarwyddyd ar gau busnesau a lleoliadau penodol yn Lloegr, ond mae'n cynnwys: 

- manwerthu nad yw'n hanfodol, fel siopau dillad a nwyddau i'r 
cartref, mannau arddangos ceir (heblaw i'w rhentu), siopau betio, teilwriaid, siopau tybaco a vape, siopau nwyddau trydanol a 
ffonau symudol, cwmnïau arwerthu (ac eithrio arwerthiannau da byw neu offer amaethyddol) a stondinau marchnad yn gwerthu nwyddau nad ydyn nhw'n hanfodol. Gall y lleoliadau yma barhau i weithredu clicio a chasglu (lle mae nwyddau yn cael eu harchebu ymlaen llaw a'u casglu oddi ar y safle) a gwasanaethau dosbarthu. 

- lleoliadau lletygarwch fel caffis, bwytai, tafarndai, bariau a 
chlybiau cymdeithasol; ac eithrio darparu bwyd a diodydd dialcohol i'w cludo i ffwrdd (hyd 11pm), clicio a chasglu a gyrru 
heibio. Gellir parhau i ddarparu pob bwyd a diod (gan gynnwys alcohol) drwy wasanaeth danfon. 
- llety fel gwestai, hosteli, tai gwesteion a gwersylloedd, ac eithrio 
mewn amgylchiadau penodol, megis pan fydd y rhain yn brif breswylfa i rywun, pan na fydd yr unigolyn yn gallu dychwelyd adref, i roi llety neu gefnogaeth i'r digartref, neu pan fydd yn hanfodol aros yno ar gyfer dibenion gwaith 
- cyfleusterau hamdden a chwaraeon fel canolfannau hamdden a 
champfeydd, pyllau nofio, cyrtiau chwaraeon, stiwdios ffitrwydd a dawns, canolfannau marchogaeth, waliau dringo, a chyrsiau golff. 
- lleoliadau adloniant fel theatrau, neuaddau cyngerdd, sinemâu, 
amgueddfeydd ac orielau, casinos, arcedau diddanu, neuaddau 
bingo, canolfannau bowlio deg, canolfannau sglefrio, lleoliadau cartio, canolfannau ac ardaloedd chwarae a chwarae meddal dan do (gan gynnwys parciau teganau gwynt a chanolfannau trampolîn), syrcas, ffeiriau, reidiau ffair, parciau dŵr a pharciau thema 
- atyniadau anifeiliaid (megis sŵau, parciau saffari ac acwaria, a 
chanolfannau bywyd gwyllt) 
- rhaid i atyniadau dan do mewn lleoliadau fel gerddi botanegol, 
cartrefi treftadaeth a thirnodau hefyd gau, er y gall tiroedd tu allan y safleoedd yma barhau ar agor ar gyfer ymarfer corff y tu allan. 
- cyfleusterau gofal personol fel salonau gwallt, harddwch, lliw haul 
ac ewinedd. Rhaid i barlyrau tatŵ, sba, parlyrau tylino, gwasanaethau gwneud tyllau yn y corff a'r croen hefyd gau. Ni 
ddylai'r gwasanaethau hyn gael eu darparu yng nghartrefi pobl eraill 
- rhaid i ganolfannau cymunedol a neuaddau hefyd gau ac eithrio 
ar gyfer nifer gyfyngedig o weithgareddau sy'n cael eu heithrio, fel y nodir isod. Gall llyfrgelloedd hefyd barhau ar agor i ddarparu gwasanaethau TG a digidol - er enghraifft i bobl sydd hebddynt 
gartref - ac ar gyfer gwasanaethau clicio a chasglu 
Bydd rhai o'r busnesau a mannau hyn hefyd yn cael bod ar agor ar gyfer nifer fechan o weithgareddau sydd wedi eu heithrio. Gellir dod o hyd i restr lawn o eithriadau yn y cyfarwyddyd ar gau busnesau a lleoliadau penodol yn Lloegr, ond mae'n cynnwys: 

- addysg a hyfforddiant - i ysgolion ddefnyddio cyfleusterau 
chwaraeon, hamdden a chymunedol pan fydd hynny'n rhan o'u darpariaeth arferol 
- dibenion gofal plant a gweithgareddau wedi eu goruchwylio i'r 
plant hynny sy'n gymwys i fynychu 
- cynnal sesiynau rhoi gwaed a banciau bwyd - darparu triniaeth feddygol - er mwyn i bobl sy'n cymryd rhan mewn chwaraeon elît hyfforddi a 
chystadlu (mewn cyfleusterau chwaraeon dan do a'r tu allan), ac i 
ddawnswyr a choreograffwyr proffesiynol weithio (mewn stiwdios ffitrwydd a dawns) 
- ar gyfer hyfforddiant ac ymarfer heb gynulleidfa (mewn theatrau a 
neuaddau cyngerdd) 
- ar gyfer ffilmio ar gyfer ffilm a theledu 

## Busnesau A Lleoliadau Sy'N Gallu Parhau Ar Agor

Mae busnesau a lleoliadau eraill yn cael parhau ar agor, gan ddilyn canllawiau diogel o ran COVID-19. Gall busnesau sy'n darparu nwyddau a gwasanaethau hanfodol barhau ar agor. Gellir dod o hyd i restr lawn o'r busnesau hyn yn y cyfarwyddyd ar gau busnesau a lleoliadau penodol yn Lloegr, ond mae'n cynnwys: 

- manwerthu hanfodol fel siopau bwyd, archfarchnadoedd, 
fferyllfeydd, canolfannau garddio, masnachwyr adeiladu a chyflenwyr cynhyrchion adeiladu a siopau prynu alcohol i'w gludo i ffwrdd 
- gall stondinau marchnad sy'n gwerthu nwyddau hanfodol hefyd 
barhau ar agor 
- gall busnesau sy'n cynnig gwasanaethau trwsio hefyd barhau ar 
agor, pan fyddant yn cynnig gwasanaethau trwsio yn bennaf 
- gorsafoedd petrol, peiriannau golchi ceir awtomatig (ond dim â 
llaw), garejis trwsio ceir a rhoi MOT, siopau beiciau, a busnesau tacsi a llogi ceir 
- banciau, cymdeithasau adeiladu, swyddfeydd post, darparwyr 
benthyciadau tymor byr a busnesau trosglwyddo arian 
- trefnwyr angladdau - golchdai a gwasanaeth sych-lanhau - gwasanaethau meddygol a deintyddol - milfeddygon a manwerthwyr cynnyrch a bwyd ar gyfer gofalu am 
anifeiliaid, a'u lles 
- canolfannau achub anifeiliaid, cyfleusterau preswyl i anifeiliaid, a'r 
rhai sy'n trin anifeiliaid (gallant barhau i gael eu defnyddio o ran lles anifeiliaid yn hytrach na diben esthetig) 
- siopau cyflenwi amaethyddol - siopau i roi cefnogaeth symud ac i'r anabl 
- cyfleusterau storio a dosbarthu - meysydd parcio, toiledau cyhoeddus ac ardaloedd gwasanaeth ar 
draffyrdd 
- caeau chwarae'r tu allan - rhannau'r tu allan o erddi botanegol a safleoedd treftadaeth ar 
gyfer ymarfer corff 
- addoldai - crematoria a mynwentydd 

## Gofal Iechyd A Gwasanaethau Cyhoeddus

Gall y GIG a gwasanaethau meddygol barhau ar agor, gan gynnwys: 

- gwasanaethau deintyddol, 
- optegwyr, - gwasanaethau clyw, - gwasanaethau trin traed, - meddygon esgyrn, - osteopathiaid 
- gwasanaethau meddygol neu iechyd eraill, gan gynnwys 
gwasanaethau yn ymwneud ag iechyd meddwl 
Rydym yn cefnogi'r GIG i gynnal gwasanaethau brys a heb fod yn rhai brys yn ddiogel, ac mae'n hanfodol i unrhyw un sy'n meddwl bod arno angen unrhyw ofal meddygol ddod ymlaen a cheisio help. Bydd y mwyafrif o wasanaethau cyhoeddus yn parhau a byddwch yn gallu gadael cartref i ymweld â nhw. Mae'r rhain yn cynnwys: 

- Safleoedd Canolfannau Byd Gwaith 
- llysoedd a gwasanaethau prawf - swyddfeydd cofrestru sifil - gwasanaethau pasbort a fisa 
- gwasanaethau a roddir i ddioddefwyr - canolfannau gwastraff neu ailgylchu - cael MOT, os oes angen i chi yrru pan fyddwch yn gadael cartref 
yn gyfreithlon 

##